TEJO-aktuale estas retpoŝta informilo de TEJO.
#000000
Pli ol 20 gejunuloj el Afriko kaj Eŭropo renkontiĝis en Kotonuo, Benino dum la unua renkontiĝo de la projekto aejk – afrika eŭropa junulara kapabligo. La projekto koncentriĝas pri kapablokonstruado de junuloj pere de neformala edukado kaj pri trejnado de trejnistoj. Ĝi ebligas proksimigi membrojn el foraj landoj kaj pliriĉigi nian komunumon. Krom ekkonado de malsamaj kulturoj kaj labormanieroj pere de reciproka trejnado, la konkreta rezulto estos telefona aplikaĵo kreita per materialo de la trejnado.
#000001
La projekton kunkreas TEJO kaj ĝiaj Landaj Sekcioj el Pollando, Slovakio, Italio, Burundo, Togolando, Benino, Kongo (Kinŝasa). Ĝiakadre okazos kvar renkontiĝoj. La ekiga evento okazis en Benino komence de oktobro 2016. La trejnado estos organizita en Italio en aprilo 2017. Dum la IJK en aŭgusto 2017 en Togolando paralele okazos debata evento pri la temo “La Norda-Suda divido – la kialoj de ĝi kaj ĝiaj efikoj” kaj projekta evento dediĉita al la telefona aplikaĵo. Ferma renkontiĝo okazos en Pollando decembre 2017.
#000002
KAEST 2016 kun subteno al gejunuloj
#000003
La esperanta jutuba stelulo Evildea kaj la kreinto de la Esperanto-kurso ĉe Duolingo, Chuck Smith, ĉi-momente prilaboradas la aplikaĵon “amikumu”. Pere de GPS, ĝi helpos vin trovi samideanojn, kiuj estas proksimaj al vi (simile ekzemple al la Apple-aplikaĵo “Friends”). En intervjuo kun la revuo “Esperanto”, Evildea komparis la apon al la verdaj steloj, kiujn la pioniroj kiel signo de sia esperantisteco. Laŭdire la aplikaĵo estos lanĉita frue en la venonta jaro. Pliaj informoj troveblas ĉe: 
#000005
Esperanto-kulturpremio atribuita al Katalin Kovats
#000006
La FAME-fondaĵo kaj la urbo Aalen decidis atribui la 3000-eŭran Esperanto-kulturpremion 2016 al Katalin Kovats. Per tiu premio ŝi estis honorita pro la fondo de la reta portalo pri instruado de Esperanto “edukado.net”. La retejo, kiun Kovats daŭre prizorgas, evoluis al unu el la plej profesinivelaj retportaloj en Esperantujo, ariĝinte pli ol 4000 registritajn uzantojn el 131 landoj. La solena transdono de la premio okazis dimanĉe, la 16-an de oktobro 2016 je 11h00 en la urbodomo de Aalen.
#000007
Monhelpo por partopreno al KS: gajnintoj anoncitaj
#000012
La Komuna Seminario estas junulara evento organizata de la Ĉina, Korea kaj Japana E-junularoj, kiu ĉiujare okazas alterne en unu el la tri landoj. Por finance ebligi al junaj esperantistoj la partoprenon al tiu aranĝo, la organiza teamo decidis lanĉi konkurson por monhelpo. Al tiu ĉi-jare aliĝis 8 kandidatoj el Tajlando (1), Ĉinio (4), Vjetnamio (2), kaj Italujo (1). Gajnis Mung Bui el Vjetnamio, kiu ricevas 400€ kiel la plej bona kandidato, kaj Tuska el Eŭropo, kiu studas en Japanio, ricevas 100€. Detaloj pri la ĉi-jara KS jam estis anoncitaj. Legu pri tio ĉe la retejo.
#000013
Fabio Monteiro, konata en Esperantujo pro sia YouTube-kanalo, kiu interalie enhavas intervjuojn kun esperantistaj eminentuloj, alŝutis novan 30-minutan dokumentan filmon pri la unua laŭleĝa vizito de usonaj esperantistoj al Kubo, kiu okazis en 2015, post kiam la du ŝtatoj rekomencis diplomatie interrilati. La filmo, kiun Monteiro mem reĝisoris, allogas ne nur per senmakule kvalita bildo, sed ankaŭ transdonas belan mesaĝon pri la valoro de Esperanto en interkultura komunikado. La filmon trovu ĉe: 
#000015
Malferma Tago la 26-an de novembro
#000016
Por la 45-a fojo, la stabo de la Centra Oficejo de UEA invitas al la Malferma Tago, kiu okazos sabaton, la 26-an de novembro kaj dimanĉe, la 27-an de novembro. La unua tago estos plene dediĉita al la “Jaro de la Lernanto”. Prelegos Mirejo Grosjean, Prezidanto de ILEI (la Internacia Ligo de Esperantistaj Instruistoj), kun titolo: “ILEI inter kreskoj, puŝoj kaj ŝanĝoj, defiplena krozado kaj Chuck Smith, kun titolo: “Evoluo de E-lernado kaj -komunumo post 2000 en interreto”. Dimanĉe la 27-an de novembro oni plu uzos la eblon profiti de la spertoj de niaj du prelegantoj kaj de la Ĝenerala Direktoro Veronika Poór por enprofundiĝi en la plej efikajn manierojn de informado pri Esperanto. Krome ne mankos la tradiciaj prezentado de libroservaj novaĵoj, kaj varmaj kafo kaj teo. La programo ambaŭtage daŭros de la 10-a ĝis la 17-a horo.
#000017
AMU Poznanon daŭras en 2016-17
#000018
Antaŭ tri jaroj, ESF (Esperantic Studies Foundation) lanĉis kampanjon por kolekti 2500 usonajn dolarojn por subteni la Interlingvistikajn Studojn en Poznano ĉe la Universitato Adam Mickiewicz. La celo estis atingita kaj ESF duobligis la sumon de la donacoj, tiel ke la programo ricevis entute kvin mil usonajn dolarojn. Pro tiu brila sukceso, la Estraro de ESF decidis daŭrigi la kampanjon por la studjaro 2016-17. Pliajn informojn bonvolu trovi ĉe: 
#000019
La 5-a komuna feriado por infanoj, familioj kaj geavoj “AŬTUNE” okazas de la 24-a de oktobro ĝis la 1-a de novembro en la famkonata kastelo Greziljono (Francio). La partoprenantojn atendas bunta programo, kiu allogas per programeroj kiaj Super-BEK-kurso kun Dennis Keefe, tradukado de esperantaj subtekstoj por filmoj kun Serge Sire kaj kurso por komencantoj. Pliaj informoj estas troveblaj ĉe /autune.
#000021
La Vroclava Centro de Interkultura Agado kaj la neesperantista organizaĵo “Horizonto” jam por la dua fojo invitas al la “Festivalo de deklamata poezio” kaj la “Konkurso de laŭta agado”, kiuj okazos de la 2-a ĝis la 4-a de decembro en Vroclavo (Pollando) en Inkubator Przedsiębiorczości, Al. Kasztanowa 3a. La festivalo estas malferma al partoprenantoj de ĉiuj aĝoj. La kadra programo interalie allogos per sankta meso en Esperanto kaj vizitado de la urbo. Pliajn informojn oni ricevas je retletera peto ĉe:
#000023
28 – 30. oktobro – Internaciisma Renkontiĝo – en Figures (Katalunio).
#000026
29. oktobro – 1. novembro – 20-a Andaluzia Kongreso de Esperanto – en Antequera (Málaga), Hispanio.
#000028
4 – 6. novembro – 38-a BAVELO-Seminario – en Rastatt, Germanio.
#000030
11 – 12. novembro – Internacia scienca Esperanto-rumana kolokvo – en Timişoara, Rumanio.
#000032
11 – 13. novembro – Esperantista renkontiĝo GRUPE 19 – en Gliwice, Pollando.
#000033
25 – 27. novembro – 22-a Kongreso de UkrEA – en Kievo, Ukrainio.
#000037
Informiĝu pri pliaj renkontiĝoj ĉe: 
#000038
TEJO-aktuale estas senpage abonebla, aperas (ĉefe) 2-semajnritme kaj koncize kompilas freŝajn, konkretajn informojn pri la junulara E-movado kaj ligilojn al interesaj retpaĝoj – pli rapide ol povus tion fari paperaj revuoj. Por publikigi vian anoncon retmesaĝu al .
#000039
Jam tradicie la fonduso Partoprenu IJK-n pretas helpi al membroj de TEJO partopreni la...
#000046